Vispārējās tiesas (otrā palāta) 2018. gada 15. oktobra spriedums –

Apple and Pear Australia un Star Fruits Diffusion/EUIPO – Pink Lady America (“WILD PINK”)

(lieta T‑164/17)

Eiropas Savienības preču zīme – Iebildumu process – Eiropas Savienības vārdiskas preču zīmes “WILD PINK” reģistrācijas pieteikums – Agrākas Eiropas Savienības un valsts vārdiskas preču zīmes “PINK LADY” – Agrākas Eiropas Savienības grafiskas preču zīmes “Pink Lady” – Relatīvs atteikuma pamats – Sajaukšanas iespēja – Regulas (EK) Nr. 207/2009 8. panta 1. punkta b) apakšpunkts (tagad Regulas (ES) 2017/1001 8. panta 1. punkta b) apakšpunkts) – Regulas Nr. 207/2009 8. panta 5. punkts (tagad Regulas 2017/1001 8. panta 5. punkts)

1. Eiropas Savienības preču zīme – Procesa noteikumi – Faktu pārbaude pēc savas iniciatīvas – Iebildumu process – Pārbaude, kas aprobežojas ar izvirzītajiem pamatiem – Vispārzināmu faktu ņemšana vērā – Tiesību jautājuma pārbaude pēc savas iniciatīvas – Nosacījums (Padomes Regulas Nr. 207/2009 76. panta 1. punkts) (skat. 20. punktu)

2. Eiropas Savienības preču zīme – Apelācijas process – Prasība Savienības tiesā – Vispārējās tiesas kompetence – Faktu atkārtota izvērtēšana, ņemot vērā pierādījumus, kas pirmo reizi ir iesniegti šajā instancē – Izslēgšana (Padomes Regulas Nr. 207/2009 65. pants) (skat. 42. punktu)

3. Eiropas Savienības preču zīme – Eiropas Savienības preču zīmes definīcija un iegūšana – Relatīvi atteikuma pamati – Agrākas preču zīmes, kas ir identiska vai līdzīga un reģistrēta attiecībā uz identiskām vai līdzīgām precēm vai pakalpojumiem, īpašnieka iebildumi – Sajaukšanas ar agrāku preču zīmi iespēja – Vērtēšanas kritēriji (Padomes Regulas Nr. 207/2009 8. panta 1. punkta b) apakšpunkts) (skat. 46., 49. punktu)

4. Eiropas Savienības preču zīme – Eiropas Savienības preču zīmes definīcija un iegūšana – Relatīvi atteikuma pamati – Agrākas preču zīmes, kas ir identiska vai līdzīga un reģistrēta attiecībā uz identiskām vai līdzīgām precēm vai pakalpojumiem, īpašnieka iebildumi – Sajaukšanas ar agrāku preču zīmi iespēja – Vārdiska preču zīme “WILD PINK” – Vārdiskas preču zīmes “PINK LADY” un grafiskas preču zīmes “Pink Lady” (Padomes Regulas Nr. 207/2009 8. panta 1. punkta b) apakšpunkts) (skat. 54., 55., 59., 69., 74., 79., 81. 89., 91. punktu)

5. Eiropas Savienības preču zīme – Eiropas Savienības preču zīmes definīcija un iegūšana – Relatīvi atteikuma pamati – Agrākas preču zīmes, kas ir identiska vai līdzīga un reģistrēta attiecībā uz identiskām vai līdzīgām precēm vai pakalpojumiem, īpašnieka iebildumi – Attiecīgo preču zīmju līdzība – Vērtēšanas kritēriji – Kombinēta preču zīme (Padomes Regulas Nr. 207/2009 8. panta 1. punkta b) apakšpunkts) (skat. 61. punktu)

6. Eiropas Savienības preču zīme – Eiropas Savienības preču zīmes definīcija un iegūšana – Relatīvi atteikuma pamati – Agrākas preču zīmes, kas ir identiska vai līdzīga un reģistrēta attiecībā uz identiskām vai līdzīgām precēm vai pakalpojumiem, īpašnieka iebildumi – Attiecīgo preču zīmju līdzība – Preču zīmi veidojoša elementa atšķirtspējas novērtēšana (Padomes Regulas Nr. 207/2009 8. panta 1. punkta b) apakšpunkts) (skat. 66. punktu)

7. Eiropas Savienības preču zīme – Eiropas Savienības preču zīmes definīcija un iegūšana – Relatīvi atteikuma pamati – Agrākas preču zīmes, kas ir identiska vai līdzīga un reģistrēta attiecībā uz identiskām vai līdzīgām precēm vai pakalpojumiem, īpašnieka iebildumi – Attiecīgo preču zīmju līdzība – Aprakstoši preču zīmes elementi (Padomes Regulas Nr. 207/2009 8. panta 1. punkta b) apakšpunkts) (skat. 67., 72. punktu)

8. Eiropas Savienības preču zīme – Eiropas Savienības preču zīmes definīcija un iegūšana – Relatīvi atteikuma pamati – Agrākas identiskas vai līdzīgas preču zīmes, kam ir reputācija, īpašnieka iebildumi – Agrākas preču zīmes ar reputāciju paplašināta aizsardzība attiecībā uz precēm vai pakalpojumiem, kas nav līdzīgi – Nosacījumi – Attiecīgo preču zīmju līdzība – Vajadzīgā līdzības pakāpe (Padomes Regulas Nr. 207/2009 8. panta 1. punkta b) apakšpunkts un 5. punkts) (skat. 95.–99. punktu)

Priekšmets

Prasība par EUIPO Apelāciju ceturtās padomes 2017. gada 10. janvāra lēmumu lietā R 87/2015‑4 attiecībā uz iebildumu procesu starp Apple and Pear Australia un Star Fruits Diffusion, no vienas puses, un Pink Lady America, no otras puses.

Rezolutīvā daļa

1) Atcelt Eiropas Savienības Intelektuālā īpašuma biroja (EUIPO) Apelācijas ceturtās padomes 2017. gada 10. janvāra lēmumu lietā R 87/2015‑4.

2) EUIPO sedz savus, kā arī atlīdzina pusi Apple and Pear Australia Ltd un Star Fruits Diffusion tiesāšanās izdevumu, ieskaitot pusi nepieciešamo izdevumu, kas tām radušies procesā EUIPO Apelācijas padomē.